https://www.miteam.adidas.fi -sivuston ylläpitäjä on adidas International Marketing B.V, joka on Alankomaissa rekisteröity yhtiö, jonka yritystunnus on 34122362. Yhtiön rekisteröity toimisto sijaitsee osoitteessa Atlas Arena, Africa Building, Hoogoorddreef 9a, 1101 BA Amsterdam ZO, Alankomaat ("Ylläpitäjä"). adidas AG on adidas-konsernin emoyhtiö. Konserniin sisältyy useita sidosyrityksiä, mukaan lukien adidas International Marketing B.V.\nNäissä käyttöehdoissa ("Ehdot") kuvataan, kuinka sivustolle pääsee ja kuinka sitä voi käyttää.\nKun tiettyjä sanoja ja ilmaisuja käytetään näissä Ehdoissa, niillä on tietty merkitys (niitä kutsutaan ”määritellyiksi termeiksi”). Nämä määritellyt termit tunnistaa siitä, että ne kirjoitetaan isolla alkukirjaimella (vaikka ne eivät olisikaan lauseen alussa). Kun käytetään määriteltyä termiä, sillä on merkitys, joka on annettu sille näiden Ehtojen kohdassa, jossa se määriteltiin (nämä merkitykset löytyvät, kun katsot lausetta, jossa termi esiintyy suluissa ja lainausmerkeissä).\nKun käytämme näissä Ehdoissa termejä ”me”, ”meitä” tai ”meidän”, tarkoitamme Ylläpitäjää ja kun käytämme termejä ”sinä” tai ”sinun”, tarkoitamme sinua, henkilöä joka käyttää Sivustoa.\nHuomaa, että nämä Ehdot eivät koske mitään Tuotteiden tilausta (kuten määritelty lausekkeessa 3.1), jonka teet käyttäen Sivuston tarjoamia palveluita. Jos teet tilauksen Sivuston kautta, paikallinen jälleenmyyjä ottaa sinuun yhteyttä ja jos ostat ja maksat Tuotteet, syntyy suora, sopimusperusteinen suhde tällaisen jälleenmyyjän kanssa. Tähän sopimukseen sovelletaan jälleenmyyjän ehtoja.\nHuomaa, että käytämme henkilötietojasi vain tietosuojakäytäntömme mukaisesti (se löytyy tästä).\nSivusto on tarkoitettu vain käyttäjille Suomessa.\nSivuston käyttö on maksutonta. Emme takaa, että Sivusto tai sen sisältö on aina saatavana tai että sitä voi käyttää keskeytyksettä. Sivuston käyttö perustuu väliaikaisuuteen. Saatamme keskeyttää, peruuttaa tai muuttaa Sivuston koko sisällön tai jonkin sen osan ilmoittamatta siitä tai lopettaa niiden käytön. Emme ole vastuussa sinulle, jos Sivusto ei ole jostain syystä saatavilla jonakin aikana tai jaksona. Saatamme päivittää Sivustoa ja/tai muuttaa sen sisältöä koska tahansa.\nOlet vastuussa kaikista tarvittavista toimista Sivustolle pääsyä varten. Olet myös vastuussa sen varmistamisesta, että kaikki henkilöt, jotka käyttävät Sivustoa Internet-yhteytesi kautta, tuntevat nämä Ehdot ja noudattavat niitä.\nSivusto ja sen sisältö tarjotaan vain yleisiin tiedotustarkoituksiin. Niitä ei ole tarkoitettu antamaan neuvoja, joihin voit luottaa.\nSaat käyttää Sivustoa vain omaan koti-, yksityiseen ja ei-kaupalliseen käyttöön (sinulla on kuitenkin oikeus käyttää Sivustoa sellaisten tuotteiden suunnitteluun, jotka on tarkoitettu ammattilaisjoukkueelle, jota sinulla on oikeus edustaa). Et etenkään saa käyttää tätä Sivustoa sellaisten tuotteiden suunnitteluun, jotka on tarkoitettu myytäväksi edelleen kolmannelle osapuolelle.\nSivusto sisältää tuotteita, jotka me olemme suunnitelleet ja luoneet, mutta joita sinä silti voit kustomoida tai muuttaa valitsemalla materiaalit, värit tai muut vaihtoehdot, joita Sivustolla on tarjolla aika ajoin, näitä ovat muun muassa nimen, joukkueen logon, sponsorin logon tai pelaajan numeron lisääminen (”Kustomointi”). Jos haluat tilata tällaisia tuotteita ("Tuotteet"), se on mahdollista jälleenmyyjän kautta lausekkeen 1.4 mukaisesti.\nHuomaa, että Sivustolla näkyvien Tuotteiden saatavuus riippuu siitä, onko tuotteiden valmistamiseen tarvittavia materiaaleja saatavilla. Siksi emme takaa, että jotakin tiettyä Tuotetta voidaan tilata jälleenmyyjiltä koska tahansa. Voimme kieltäytyä tilaamasi tuotteen toimittamisesta, mikäli sen valmistamiseen tarvittavia materiaaleja ei ole saatavilla.\nSivustolla ilmoitetut hinnat ovat vain omia ohjevähittäishintojamme. Yksittäisten jälleenmyyjien hinnat voivat vaihdella. Jälleenmyyjä ottaa sinuun yhteyttä ja vahvistaa tilaamiesi Tuotteiden todellisen hinnan, mukaan lukien Kustomointikulut.\nOlet yksinään vastuussa tilauksesi tietojen ja haluamasi Kustomoinnin oikeellisuuden tarkistamisesta, kun vahvistat sopimuksen kyseisen jälleenmyyjän kanssa.\nOn mahdollista, että Tuotteiden värit ja muut seikat voivat erota jonkin verran esitetyistä erilaisen kuvanhaun, näyttötekniikoiden tai muiden teknisten syiden vuoksi. Emme ole vastuussa näistä vaihteluista ja poikkeamista, kirjoitusvirheistä, tuotekuvausten virheistä tai ilmeisistä virheistä Sivustolla.\nSinun pitää rekisteröidä tili Sivustolla, jotta voit tilata Sivustolla tarjottavia tuotteita (”Tili”). Kun rekisteröit tilin, turvatoimien osana sinua pyydetään antamaan joitakin tietoja (kuten sähköpostiosoite) ja luomaan salasana. Sinun pitää säilyttää salasana luottamuksellisena etkä saa antaa sitä millekään kolmannelle osapuolelle.\nMeillä on oikeus ottaa pois käytöstä mikä tahansa Tili ja/tai salasana, jos meillä on kohtuullinen epäilys siitä, että et ole noudattanut näiden Ehtojen määräyksiä.\nJos olet varma tai epäilet, että jollakin muulla kuin sinulla on hallussaan Tilisi kirjautumistiedot, sinun pitää välittömästi ilmoittaa meille osoitteeseen [email address[GA2] ]/napsauttamalla tästä.\nOlet vastuussa Tilisi kirjautumistietojen valtuuttamattomasta käytöstä.\nHyväksyt sen, että et:\nkäytä Sivustoa millään tavalla, joka on näiden Ehtojen tai jonkin sovellettavan paikallisen, kansallisen tai kansainvälisen lain tai määräyksen vastaista\nkopioi, jäljennä muulla tavoin tai myy edelleen mitään Sivuston osaa, ellei se ole nimenomaan sallittua näiden Ehtojen perusteella\nkäytä Sivustoa mihinkään kaupalliseen tai liiketoiminnalliseen tarkoitukseen (muuhun kuin Tuotteiden suunnitteluun omaan tai joukkueesi käyttöön) tai\ntoteuta mitään muuta toimea tai seikkaa, joka voisi vahingoittaa tai häiritä Sivuston tai jonkin Sivuston toiminnan mahdollistamiseen tarkoitetun laitteen, verkon tai ohjelmiston toimintaa tai vaikuttaa niihin muulla tavoin.\nJos toimitat/lataat jotakin sisältöä Sivustolle, mukaan lukien sisältö, jota lataat osana Kustomointia – oli sitten kyse kuvista, tekstistä tai muista materiaaleista – toimittamasi sisällön (”Asiakkaan sisältö”) on oltava seuraavien sääntöjen mukaista:\nse ei saa koostua jollekin toiselle kuuluvan tuotteen, palvelun, yrityksen, organisaation tai tapahtuman nimestä tai sisältää niitä (paitsi jos olet hankkinut siihen kaikki sovellettavat oikeudet – esimerkiksi joukkueen sponsorijärjestelyjen puitteissa)\nse ei saa koostua kuuluisan henkilön (elävän tai kuolleen) nimestä tai lempinimestä tai sisältää niitä\nse ei saa loukata kolmannen osapuolen tavaramerkki- tai muita immateriaalioikeuksia\nse ei saa olla rivoa, solvaavaa, loukkaavaa tai rasistista eikä se saa edistää vihaa tai ruumiillista vahinkoa ketään vastaan tai ehdottaa sellaista\nse ei saa olla sellaista, että joku henkilö kokee itsensä uhatuksi tai kiusatuksi\nsen pitää olla tietämyksesi mukaan totuudenmukaista ja rehellistä\nse ei saa olla häpäisevää kenellekään\nse ei saa hyödyntää kenenkään muun materiaalia tai sisältöä tai loukata kenenkään oikeuksia tai yksityisyyttä\nse ei saa sisältää kenenkään muun henkilötietoja (muita kuin paidoissa olevat nimet, jotka sallitaan osana Kustomointiprosessia) tai muihin henkilöihin liittyvää luottamuksellista tietoa, ja\nse ei saa edistää tai suvaita terrorismia, väkivaltaa tai laitonta käyttäytymistä.\nPidätämme oikeuden hylätä kaikenlainen Asiakkaan sisältö, jonka me katsomme kuuluvan johonkin edellä mainittuun kategoriaan. Huomaa, että järjestelmämme ei tue kaikkia erikoismerkkejä.\nTakaat, että kaikki Asiakkaan sisältö, jota toimitat/lataat Sivustolle, on Ehtojen määräysten mukaista, ja että kun käytämme Asiakkaan sisältöä näiden Ehtojen mukaisesti, emme loukkaa minkään kolmannen osapuolen immateriaalioikeuksia. Myönnät ja hyväksyt, että olet vastuussa kaikista menetyksistä tai vahingoista, jotka kärsimme sen seurauksena, että olet rikkonut tämän takuun.\nPidätämme oikeuden kieltäytyä hyväksymästä Asiakkaan sisältöä tai oikeuden kieltäytyä sen käytöstä tai lopettaa käyttö, jos sisällön on toimittanut henkilö, jonka uskomme rikkovan näitä Ehtoja.\nEmme takaa, että Sivusto on täysin turvallinen eikä sisällä virheitä tai viruksia. Olet vastuussa tietotekniikan, tietokoneohjelmien ja alustojen konfiguroinnista Sivustolle pääsyä varten ja suosittelemme, että käytät omaa virustorjuntaohjelmistoa.\nEt saa käyttää Sivustoa väärin syöttämällä sille tahallisesti viruksia, troijalaisia, matoja, loogisia pommeja tai muuta materiaalia, joka on haitallista tai teknisesti vahingollista. Sinun ei pidä yrittää saada valtuuttamatonta pääsyä Sivustolle, palvelimeen, jolla Sivusto toimii tai mihinkään palvelimeen, tietokoneeseen tai tietokantaan, jotka ovat yhteydessä Sivustoon. Et saa hyökätä Sivustolle palvelunestohyökkäyksellä tai hajautetulla palvelunestohyökkäyksellä. Jos rikot tätä määräystä, saatat syyllistyä rikokseen. Raportoimme kaikista tällaisista rikkomuksista asianmukaisille lainvalvontaviranomaisille ja teemme yhteistyötä näiden viranomaisten kanssa paljastamalla henkilöllisyytesi heille. Tällaisen rikkomuksen tapahtuessa oikeutesi Sivuston käyttöön päättyy välittömästi.\nMe olemme (tai jokin sidosyhtiömme on) seuraavien omistaja tai lisenssin haltija: kaikki Sivustoon ja sen sisältöön liittyvät immateriaalioikeudet, Tuotteet (joita koskee lauseke 6.2), adidas-nimi ja -merkki, kaikki adidaksen omistusoikeudelliset fontit ja adidas-tuotenimet, kuvat, pakkaukset ja kaikki muut tavaramerkit, palvelumerkit, logot ja kauppanimet, jotka esiintyvät adidas-konsernin tuotteissa, tuotepakkauksissa ja/tai Sivustolla, rekisteröidyt tai rekisteröimättömät. Niitä suojataan teollis- ja tekijänoikeuslaeilla ympäri maailmaa. Pidätämme kaikki tällaiset oikeudet.\nTakaat, että olet kaikkien niiden immateriaalioikeuksien omistaja tai lisenssin haltija, jotka liittyvät Asiakkaan sisältöön, jota lataat osana Kustomointia. Kaikkea Asiakkaan sisältöä, jota lataat sivustolle, pidetään muuna kuin luottamuksellisena ja omistusoikeudellisena. Säilytät kaikki Asiakkaan sisällön omistusoikeudet, mutta takaat meille ainaisen, maailmanlaajuisen, ei-eksklusiivisen, rojaltittoman ja siirrettävän lisenssin käyttää, tallentaa, kopioida, jäljentää, jakaa, sisällyttää toisiin töihin ja näyttää tätä Asiakkaan sisältöä Sivuston tarjoamien palvelujen yhteydessä ja kaikissa muissa medioissa sekä jakaa sitä kolmansille osapuolille ja antaa näiden käyttöön, mukaan lukien kaikki asianosaiset jälleenmyyjät.\nSinulle ei taata mitään oikeutta käyttää, etkä saa käyttää mitään muita meidän immateriaalioikeuksiamme kuin niitä, joista on määrätty näissä Ehdoissa. Et saa käyttää Sivustoa (tai mitään sen osaa tai sisältöä) kaupallisiin tarkoituksiin; voit kuitenkin ladata materiaalia Sivustolta ei-kaupalliseen, henkilökohtaiseen käyttöön. Et saa kuitenkaan muuntaa sellaista materiaalia etkä saa kopioida, jakaa, välittää, näyttää, jäljentää, julkaista, lisensoida, luoda, sisällyttää toisiin töihin, siirtää tai myydä mitään sellaista materiaalia.\nMitään Sivuston osaa, mukaan lukien, rajoituksetta, sen sisältämiä tekstejä, malleja, grafiikkaa, valokuvia ja kuvia, ei saa kopioida, jäljentää, julkaista uudelleen, ladata, postata uudelleen, muuntaa, siirtää tai jakaa tai käyttää muulla tavalla mihinkään ei-henkilökohtaiseen, julkiseen tai kaupalliseen tarkoitukseen ilman meiltä etukäteen saatua kirjallista lupaa.\nMitään viestejä tai materiaaleja, joita lähetät meille Sivuston kautta sähköpostitse tai muulla tavoin ei pidetä omistusoikeudellisina ja luottamuksellisina (paitsi viestejä, jotka liittyvät tilauksiisi, jos käytät Sivustoa tuotteiden ostamiseen meiltä). Meillä on oikeus julkaista, näyttää, postata, jakaa tai muulla tavoin käyttää ideoita, ehdotuksia, konsepteja, malleja, taitotietoa ja muuta tietoa, joka sisältyy sellaisiin viesteihin tai materiaaliin, mihin tahansa tarkoitukseen, mukaan lukien muun muassa yritykseemme ja tuotteisiimme liittyvään kehittämiseen, valmistukseen, mainontaan ja markkinointiin.\nMikään näissä Ehdoissa ei sulje pois tai rajoita vastuutamme seuraavien yhteydessä:\nkuolema tai henkilövahinko, joka aiheutuu laiminlyönnistämme\npetos tai vilpilliset tiedot ja\njokin muu seikka, jonka yhteydessä olisi laitonta sulkea pois vastuumme tai rajoittaa sitä.\nLausekkeen 7.1 perusteella emme ota vastuuta jälleenmyyjän suorittamasta Kustomoinnista ja/tai muista toimista tai puutteista (mukaan lukien jälleenmyyjän laiminlyönti noudattaa kanssasi tehdyn sopimuksen ehtoja).\nLausekkeen 7.1 perusteella emme ota vastuuta mistään viiveestä tai siitä, että emme pysty toimimaan näiden Ehtojen mukaisesti tai noudattamaan niitä, jos viive tai laiminlyönti johtuu syystä, joihin emme voi kohtuudella vaikuttaa.\nEmme ota vastuuta Sivustoon linkitettyjen sivustojen sisällöstä (mukaan lukien linkit kaupallisten sponsoriemme ja partneriemme sivustoille). Tällaisia linkkejä ei pidä tulkita siten, että hyväksymme tällaiset sivustot. Emme ole vastuussa mistään menetyksestä tai vahingosta, joka voi aiheutua tällaisten sivustojen käytöstä.\nJos olet kuluttaja:\nJos emme noudata näitä Ehtoja, olemme vastuussa kärsimästäsi menetyksestä tai vahingosta, joka on ennustettava seuraus siitä, että olemme rikkoneet näitä Ehtoja tai laiminlyönnistämme, mutta emme ole vastuussa menetyksestä tai vahingosta, joka ei ollut ennustettavissa. Menetystä tai vahinkoa pidetään ennustettavana, jos se on selvä seuraus rikkomuksestamme tai jos sinä harkitsit sitä tai me harkitsimme sitä hetkellä, kun menit Sivustolle.\nMikään näissä Ehdoissa ei vaikuta lakisääteisiin oikeuksiisi.\nTarjoamme Sivuston vain koti- ja yksityiseen käyttöön. Hyväksyt sen, että et käytä Sivustoa tai mitään sen sisältöä, mihinkään kaupalliseen tai liiketoiminnalliseen tarkoitukseen emmekä ole vastuussa sinulle mistään voiton tai liiketoiminnan menetyksestä, liiketoiminnan keskeytymisestä tai liiketoimintamahdollisuuksien menetyksestä.\nPeruutus ja lopettaminen\nJos et noudata jotakin näiden Ehtojen määräystä, voimme toteuttaa välittömästi jonkin seuraavan toimen tai ne kaikki (rajoituksetta):\nantaa sinulle varoituksen\npoistaa Sivustolle lataamasi Asiakkaan sisällön tilapäisesti tai lopullisesti\nperuuttaa oikeutesi Sivuston käyttöön tilapäisesti tai lopullisesti\nkeskeyttää tilisi käytön tai lopettaa sen\nnostaa oikeusjutun sinua vastaan ja vaatia kaikkien rikkomuksesta aiheutuneiden kulujen korvaamista (mukaan lukien muun muassa kohtuulliset hallinnolliset ja oikeuskulut)\ntoteuttaa muita oikeudellisia toimia sinua vastaan ja/tai\nluovuttaa tällaiset tiedot lainvalvontaviranomaisille, jos meistä on kohtuudella välttämätöntä tehdä niin.\nVoimme muuttaa näitä Ehtoja aika ajoin (jos esimerkiksi on tehty lainmuutos, joka edellyttää näiden Ehtojen muuttamista). Lue Ehdot säännöllisesti, jotta varmistat, että ymmärrät Ehdot, joita sovelletaan käyttäessäsi Sivustoa.\nKukin näiden Ehtojen lauseke on itsenäinen. Jos jokin tuomioistuin tai asianmukainen viranomainen päättää, että jokin lauseke ei ole lainmukainen tai sitä ei voi panna toimeen, muut lausekkeet ovat edelleen voimassa.\nJos emme ole vaatineet, että täytät jotkin näihin Ehtoihin perustuvat velvollisuutesi, tai jos emme pane täytäntöön oikeuksiamme, joita meillä on sinua kohtaan, tai jos lykkäämme sen tekemistä, se ei merkitse sitä, että olemme luopuneet oikeuksistamme sinua kohtaan eikä sitä, että sinun ei tarvitse täyttää niitä velvollisuuksia. Jos luovumme oikeudestamme, joka liittyy laiminlyöntiin sinun taholtasi, teemme niin ainoastaan kirjallisesti eikä se merkitse sitä, että luovumme automaattisesti oikeuksistamme, jotka liittyvät myöhempiin laiminlyönteihin.\nPidätämme oikeuden siirtää näihin Ehtoihin liittyvät velvoitteemme alihankkijoille, ja siirtää tai myöntää kaikki näihin Ehtoihin liittyvät oikeutemme ja velvollisuutemme tai jonkin niistä mille tahansa adidas-konsernin jäsenelle tai uudistaa ne niiden kanssa, edellyttäen, että se ei vaikuta oikeuksiisi, joita sinulla on näiden Ehtojen perusteella. Sinä et saa antaa näihin Ehtoihin liittyviä oikeuksiasi tai velvollisuuksiasi alihankkijoille, myöntää tai muulla tavoin siirtää niitä ilman meiltä saatua kirjallista suostumusta.\nJos haluat lisätietoja verkkovälitteisestä riidanratkaisusta, pääset tämän linkin kautta EU:n komission sivustolle: http://ec.europa.eu/consumers/odr/. Linkki annetaan Euroopan Parlamentin ja Neuvoston asetuksen (EU) N:o 524/2013 mukaisesti vain tiedotustarkoituksiin. Meillä ei ole velvollisuutta osallistua verkkovälitteiseen riidanratkaisuun.\nNäihin Ehtoihin sovelletaan Alankomaiden lakia. Se ei vaikuta sovellettaviin oikeuksiin, joita sinulla on asuinmaasi velvoittavien lakien perusteella.\nVoit viedä jokaisen näiden Ehtojen perusteella syntyvän kiistan – oman valintasi mukaan – joko Amsterdamin toimivaltaiseen tuomioistuimeen Alankomaissa, tai asuinmaasi toimivaltaiseen tuomioistuimeen, jos tämä maa on EU:n jäsenvaltio, jonka tuomioistuimet ovat toimivaltaisia – lukuun ottamatta muita tuomioistumia – ratkaisemaan sellaiset kiistat. Me viemme kaikki näistä Ehdoista mahdollisesti syntyvät kiistat asuinmaasi toimivaltaiseen tuomioistuimeen, mikäli tämä maa on EU:n jäsenvaltio ja muussa tapauksessa Amsterdamin toimivaltaiseen tuomioistuimeen Alankomaissa.\nJos sinulla on syy valituksen tekemiseen, pyrimme ratkaisemaan riidan ja välttämään sen esiintymisen tulevaisuudessa. Voit aina ottaa meihin yhteyttä napsauttamalla tästä .\nEhdot päivitetty viimeksi Kesäkuuta 2019


Vuonon kimallus: Vihreät vuonot ja raparperirahkapullat\nVihreät vuonot ja raparperirahkapullat\nKesäkuu etenee, juhannus lähestyy ja luonto on juuri nyt kauneimmillaan.\nNiityt ja puutarhat kukkivat värikkäinä, mutta niinpä tekevät myös vuonot!\nMeri kukkii nyt vihreänä, sillä kaunisniminen levä - Emiliania Huxleyi on aloittanut kukintansa!\nTämä levätyyppi on vuonoissa tyypillinen ja kukkii muutaman kerran kesässä. Se on lisäksi sellainen kiltti levä, eli kaikin tavoin täysin vaaraton!\nKuvasin aamulenkilläni joutsenta, jota vastaan tuo vihreys parhaiten korostui. Kesäkuu on kaunis kaikin tavoin!\nEnsimmäinen heinäkin on nyt korjattu talteen. Kävin sitä sunnuntaina tuolla pellolla tuoksuttamassa ja niin tulivat taas lapsuuden kesät mummolassa mieleen!\nMummoni asui maaseudulla, joten me onnekkaat saimme viettää kesäpäiviä myös hänen luonaan ja osallistua mm. heinätalkoisiin. Se oli valtavan hauskaa ja varsinkin heinäladossa hyppely on meille lapsille tivoliakin hauskempaa huvia!\nHeinän tuoksu herättää muistoja mummolan kesistä; vasikoista, hernepellosta, maitokärryistä, kissanpojista......ja yht'äkkiä on mummoakin niin ikävä.\nMinä kaipaan muuten vanhan ajan heinäseipäitäkin! Ne olivat kaunis näky pelloilla - paljon traktorinmunia kauniimpi!\nKuvat ovat iltalenkiltä kotisaarellamme. Ulsnesin rannalla kasvaa myös liljoja.\nPieni kimppu rantakukista.\nOmalla pihalla tapahtuu myös paljon.\nSalvia kukkii taas ja kerää mehiläisiä luokseen.\nKeskiviikkona teimme pienen iltalenkin Solan rannalla ja "nautimme" reippaasta tuulesta. Hiekkaa löytyi lenkin jälkeen korvistakin :)\nRantahiekka sisältää niin paljon simpukankuorta, että se kimaltaa auringossa todella kauniisti.\nPieni tyttö ja pääskynen saksalaisen bunkkerin seinässä.\nPohjanmeren rannoilla on kaikenlaista ihmeteltävää. Nämä ilmarakkulat ovat irronneet suuresta rakkolevästä ja niiden koko kertoo itse kasvin koostakin.\nLisäksi kuvasin rannalle ajautuneet maneetit, eli punaisen polttomaneetin ja sinisen vaarattoman maneetin. Maneetit saattavat kasvaa suuriksi ja suurimmat täällä näkemäni ovat olleet sellaiset 40 cm ø (kuvan polttomaneetti oli halkaisijaltaan noin 20 cm).\nPolttomaneettiin törmääminen ei ole mikään mukava kokemus, sillä tuskallinen kirvely iholla jatkuu pitkään.\nKipua voi lievittää Lidokain-voiteella ja aloe verallakin, mutta kipu on silti aika inhottava.\nPari kertaa olen maneetin rihmat jalkoihini uidessa saanut - not nice at all!\nsyyllinen nukkapeitteeseen on tässä.\nTänään minuun iski ihan valtava raparperinhimo ja pieni koti-ikävä (mummolan muisteluko syynä?)\nMielessä pyöri raparperirahkapulla!\nNorjassa sellaista ei tunnetakaan (tai ei ainakaan mistään saa valmiina), joten eipä siinä auttanut muu, kuin alkaa leipomaan!\nPäiväkahvit on nyt nautittu ja nämä "koti-ikävänhoitopullat" maistuivatkin sitten niin mahdottoman hyvältä.\nNorjassa kahvileipävalikoima pyörii suurimmaksi osaksi vanilijakreemitäytteisten leivonnaisten ympärillä ja lisäksi on tietysti muffinseja ja kakkuja.\nPossumunkkia, marjapiirakoita, rahkapiirakoita jne. ei täkäläisistä leipomoista löydy.\nKaipaan ehkä eniten juuri raikkaita marja- ja rahkaleivonnaisia, sillä ne ovat äkkimakeita kakkusia parempia, paljon parempia!\nUudet kukat vaasiin, kahvi päälle ja pullat pöytään!\nPentikin hortensiakupit juhlistivat kahvihetkeäni.\nHyvää (ja toivottavasti lämmintä) viikonloppua kaikille täältä vuonosta :)\nLähettänyt Marianna klo 6.18\nTiia K 10. kesäkuuta 2016 klo 7.50\nMitkä maisemat ja mikä puuvene! <3 Taas tuli aivan mahtava rapsuresepti, kiitos siitä, meinaan rakastan raparperia varmaan enemmän kuin mitään muuta.\nMarianna 11. kesäkuuta 2016 klo 1.30\nRaparperipulla on hyvää - meillä ne syötiin kaikki jo eilen :)\nSarin kotona 10. kesäkuuta 2016 klo 11.17\nUpeat kuvat! Ja mitä herkullisia pullia!\nMinulla on samanlaisia muistoja lapsuudesta.\nMummolassa tehtiin heiniä seipäisiin. Ja hypittiin navetan yläkerassa heinäkasoissa.\nMarianna 11. kesäkuuta 2016 klo 1.31\nJännää miten tuoksut herättävät muistoja, eli miten suuri merkitys niillä on. Muistan tarkalleen myös sen, miltä mummoni vanhassa vitriinikaapissa tuoksui, tai mökkimme kivikellarissa!\nTeija Hakula 10. kesäkuuta 2016 klo 21.55\nIhanat, kesäiset kahvikestit! Sinä olet kyllä taitava leipuri,\nrahkapullat näyttävät superherkullisilta. Täällä Suomessa on\nnyt uusi raparperihitti, nimittäin pekooniin käärityt raparperit,\njotka valmistetaan grillissä. Tässä resepti jakoon sinne norjalaisillekin\nAuringonpaistetta viikonvaihteeseen <3\nMarianna 11. kesäkuuta 2016 klo 1.33\nKiitos ohjeesta! Täytyy kokeilla mökillä - varmasti hyvää (ja turkulaistakin siis)!\nAurinkoista viikonloppua sinulle Teija <3\nMaija Hongisto 10. kesäkuuta 2016 klo 23.10\nHeinäntuoksusta tulevat mieleen monet ihanat muistot. Tosin auringon kuumaksiporottaman tiilikaton alla navetanvintillä olo tuntui joskus tosi tukalalta, kun kyseessä oli työ eikä pelkkä huvihyppely. Heinien sisään korjaaminen oli kyllä yksi kesän mukavimmista töistä.\nVesi herahti kielelle pullat nähdessä! Meidän raparperi vaan ei oikein tykkää kasvaa. Maa on kai täysin sopimaton sille. Saa siitä nyt jonkun pienen piirakan. Saako Norjasta sitten rahkaa? Se kun kuuluu itäiseen ruokakulttuuriin.\nMarianna 11. kesäkuuta 2016 klo 1.37\nNorjassa on rahkaa saanut tavallisista kaupoista vuodesta 2003 lähtien ja Tine-meijerin versio kulkee nimellä Kesam. Nykyään rahkaa löytää myös ihan kvarg-nimellä (Q-meijerit) ja esim. välipalamuodossa.\nRahkaa on ilmeisesti jossakin muodossa käytetty maan itäosissa täälläkin, mutta eipä tuo nykyinenkään rahka ihan niin voimakkaalta maistu, kuin suomalainen rahka. Hyvin siitä kuitenkin saa tehtyä "korvikkeita".\nNorjalainen ruokakulttuuri on suomalaista paljon köyhempi, vähän on omaksuttu mitään naapurimaista ja monilla aikuisillakin on aika rajoitetut ruokatottumukset. Tässäkin on siis meillä siirtolaisilla työnsarkaa :D\nOlen omassa suvussani saanut mm. lanttu- ja porkkanalaatikosta hitin!\nMuonamiehen mökin Mummu 12. kesäkuuta 2016 klo 11.26\nNuo heinäpeltomuistelmat ovat minullekin kovin tuttuja. Parasta oli heinäkasoissa hyppely ladossa. Ihania juttuja taas valokuvista puhumattakaan.\nMarianna 12. kesäkuuta 2016 klo 13.12\nKiitos mummuseni :)\nTänään elettiin taas lapsuusmuistoja, kun mökillä ihailtiin metsämansikoita :) Marjat heinänvarteen ja sitten aurinkoon <3\naliisa1961 14. kesäkuuta 2016 klo 9.01\nRakastan levän tuoksua <3 Ja myös sitä heinän tuoksua josta mullekin tulee aina lapsuus mieleen, heinänteko ja päiväkahvit heinäpellolla. Teen joka kesä yhden heinäseipään maalaiskotini pihaan :)\nMinä olen nähnyt vain noita punaisia maneetteja siellä Norjassa mutta onneksi en uidessa.


epätrendikäs ruokablogi: Raparperikastike ankanrinnoille\nOlemme kokanneet ankanrintaa erilaisilla kastikkeilla, mutta ainakin yksi oli vielä kokeilematta – raparperikastike. Rasvainen ankanrinta tykkää hiukan happamasta kastikkeesta ja raparperi on juuri tämän hetken kausituote. Ankanrinnan paistaminen selitetään täällä. Nyt keskitytään siihen raparperikastikkeeseen, joka sopikin tosi hyvin ankan kanssa.\n300 g raparperinpaloja puolen sentin viipaleina\nKuumenna oliiviöljy kasarissa. Leikkaa sipuli, selleri sekä porkkana isohkoiksi paloiksi ja paahda öljyssä. Leikkaa inkivääri ihan pieniksi kuutioiksi ja lisää kasariin yhdessä kanaliemen kanssa. Keitä matalalla lämmöllä noin puoli tuntia kunnes kasarissa on nestettä enää vain pari desilitraa. Siivilöi liemi talteen ja heitä kasvikset pois.\nKaada kasariin punaviini ja keitä se kokoon noin puoleen alkuperäisestä. Lisää raparperinpalat, sokeri, tähtianis, kaneli sekä siivilöity liemi ja keitä kastiketta kunnes raparperinpalat ovat täysin soseutuneet. Poimi pois tähtianis sekä kanelitanko ja mausta tarvittaessa suolalla sekä mustapippurilla.\nKastikkeesta tulee sitä karkeampaa, mitä isompina paloina raparperit keitetään..\nTunnisteet: ankka, kastikkeet, raparperi\nKuulostaa herkulliselta, kiva sesonkiresepti!\n13. toukokuuta 2016 klo 23.00\nAppelsiinikastikkeenkin voisi keittää ankalle, mutta raparperi on kotimaista, joten siitäkin syystä se on ihan parasta :)\n14. toukokuuta 2016 klo 9.08


Course: NBE-C2102 - Sähkömagneettisen kenttäteorian perusteet, 02.01.2017-10.02.2017\nTervetuloa NBE-C2102 Sähkömagneettisen kenttäteorian perusteet -kurssille!\nKurssi alkaa heti maanantaina 2.1. reippaalla luennolla klo 12-14, ja jatkoa seuraa keskiviikkona 4.1. klo 10-12 sekä harkkasessioissa torstaina. Älä lomaile loppiaisen yli --- ensimmäisellä viikolla käydään läpi paljon tärkeää perusasiaa, jonka päälle myöhemmin käsiteltävät asiat rakentuvat.\nKurssi kestää vain yhden periodin eli on varsin intensiivinen. Oletamme fyysikko-opiskelijan panostavan kurssiin n. 20 tuntia viikossa, alkaen ensimmäisestä viikosta!\nKurssi on suunniteltu teknillisen fysiikan pääaineopiskelijoille, ja järjestelyt hoidetaan tämän porukan ehdoilla. Lisäksi kurssi soveltuu matemaattis-fysikaalisesti orientoituneelle BioIT-opiskelijalle. Jos et ole fyssan tai BioITn pääaineopiskelija tai fyssa/bio-koulutusohjelmasta tuleva sivuaineopiskelija, ole hyvä ja ota yhteyttä luennoitsijaan ennen ilmoittautumista tai ensimmäisellä luennolla.\nHarjoitusajat ja -ryhmät poikkeavat Oodissa alunperin ilmoitetusta!\nJärjestämme kaksi harjoitussessiota viikossa: to 10-12 ja pe 10-12\nHarjoitusryhmiin ei tarvitse ilmoittautua\nOpiskelijat voivat osallistua joko yhteen tai kahteen harjoitussessioon. Sessiot ovat opiskelijalähtöisiä: opiskelijat laskevat tehtäviä porukassa (tai yksin), assarit auttavat --- tehtäviä ei esitellä harkoissa, joten ennakkovalmistautuminen on tarpeen.\nValmiit (itse pohdiskellut ja viimeistellyt, perustellut) ratkaisut palautetaan kurssin kaappiin seuraavan viikon maanantaihin klo 12:10 mennessä. Kaappi on NBE-lafkalla huoneen F209 edustalla. Pisteytetyt (asteikko 0, 1, 2, 3) ja kommentoidut tehtävät pyritään palauttamaan opiskelijoille torstaiaamuna.\nAssareiden vastaanotot ovat maanantaina klo 9-10 ja perjantaina klo 13-14. Perjantaina on samaan aikaan kaksi eri vastaanottoa, "korjausvastaanotto" ja tavallinen. Korjausvastaanotto on tarkoitettu edellisen harjoituksen palautteen pohjalta tapahtuvaan keskusteluun & jatkovinkkeihin, tavallisilla vastaanotoilla fokus on käynnissä olevassa harkkakierroksessa.\nKurssi perustuu opiskelijan jatkuvaan oppimistyöhön, jossa laskuharjoitusten tekeminen on olennaisessa roolissa. Lisäksi opiskelijat kirjoittavat kurssin aikana kolme esseetä, joiden määräajat kerrotaan erikseen.\nKurssi suoritetaan tentillä (24 pistettä), laskuharjoituksilla (9 pistettä) ja esseillä (3 pistettä). Tentti ja esseet ovat pakollisia, laskarit erittäin suositeltavia ja käytännössä välttämättömiä hyvään arvosanaan pyrittäessä. Laskari- ja esseepisteet ovat voimassa seuraavan vuoden kurssin alkuun asti.\nJump to... Main course page Materials Luentorunko Tentti


237573SykeIskuhttps://www.isku.com/fi/fi/tuote/isku-syke-istuinosa-200-selka-a100-a100https://images.ctfassets.net/hd6qkn85oxt1/6cF6JcIAGqaIixis1AWfyu/96baaa8884f546295338ccac00fdef3f/Syke_200_A100A100.jpgInStock1359EURSyke on moderni ja selkeälinjainen moduulisohva. Syke-sohvan selkänoja tuo näyttävää vaihtelevuutta sohvan ulkonäköön. Selkänoja on hieman kulmikas, ja sen avulla voi luoda monipuolisia sohvaryhmiä. Sohva muodostuu erilaisista moduuleista käsinojilla ja ilman sekä selkänojilla ja ilman. Syke valmistetaan Suomessa. ”Halusin luoda moduulisohvan, jonka avulla voi joustavasti suunnitella sohvaryhmän ja persoonallisen kokonaisuuden”, sohvan suunnittelija Mikko Laakkonen kertoo.\nNeljän istuttava moduulisohva, Isku


Tuparati ja umpipiha: tammikuuta 2013\nOllaan putsailtu lattialankkuja ja kannettu niitä sisään kuivumaan.\nMoralla reunoista maalin rippeet pois-\nLopuksi teräsharjalla viimeistely ja ylimääräiset pölyt pois.\nPorstuan lankut taaplattuna. Kiinasta ostetu vitosen kosteusmittari näytti lankkujen kosteudeksi 20%. Ennen lattiaan laittoa pitäisi saada kosteus johonkin n. 6%:iin.\nTupakamarin lankut tupakamariin kuivumaan. Viikonlopun saldona kahden huoneen lankkujen putsaus. Neliöissä alle kolmasosa, eli taitaa pari - kolme viikonloppua vähintäään vielä mennä lankkuja putsaillessa.\nLähettänyt JussiP klo 20.54 Ei kommentteja:\nPerjantai-iltana saatiin lämmöt vihdoin päälle. Patterikierto on nyt kytketty. Lämmin käyttövesi ja varaaja kytketään joskus myöhemmin. Pääasia on, että saadaan mökki lämpöiseksi.\nJonkunlainen putkihässäkkä siihen tuli, mutta tilaa kyllä on riittävästi.\nLauantaina tultiin aamupäivällä työmaalle. Lämpöpumppu laitettiin perjantai-iltana yrittämään huonelämpö 18 asteeseen.\nKohtuullisen hyvin on käyrä sattunut kohdalleen. Tuvassa lämpö oli 18 astetta. Suhteellinen kosteus yllättävän alhainen 45%. Kaikissa huoneissa lämpötila oli asteen sisällä sama.\nViikonloppu meni sitten enempi ihmetellessä lämpötiloja säädellessä ja pattereita ilmaillessa. Siivottiin paikkoja ja koottiin työkalut yhteen paikaan, ettei aina tarvi etsiä. Lämpötilaa laskin sitten n 15 asteeseen, että pystyy tekemään hommiakin.\nLähettänyt JussiP klo 20.46 Ei kommentteja:\nViikonlopun teemana oli ovien asennus. WC:n oven karmia piti kaventaa 3 senttiä. Karmi paloiksi ja siivu pois sirkkelillä. Karmin purku oli helppoa, sillä se oli kasattu ilman nauloja taitavasti tehdyillä liitoksilla.\nReunasta lähti pois yksi liitospyrstö, mutta se ei vielä estä liitosta pysymästä kasassa.\nWC:n ovi paikoillaan. Ovesta rapsittiin pois puukolla 2 kerrosta maalia. Jäljelle jäi paremmin kiinni olevat 2 maalikerrosta, joiden alla on alkuperäinen ootraus. Kovalla työllä voisi ootrauksen saada vielä esille.\nWC:n oven lukosta oli palautusjousi poikki. Onneksi on tullut säilytettyä vanhoja lukkoja. Tarvittava varaosa löytyi vastaavasta 50-luvulla tehdystä Björbodan lukosta.\nPäätytuvan ja porstuakamarin karmeista piti poistaa nupinaulat ja vanhat tapettien rippeet.\nPorstuakanmarin ovi paikallaan. Tilkettä rakoon. Ovessa on vielä toisella puolella alkuperäinen hyväkuntoinen ootraus jäljellä.\nPäätytuvan karmi laitettiin samalle tasolle laserin avulla.\nEnsin muutama sentti lisätilaa, jotta saatiin karmi nostettua ylöspäin.\nJa ovi saranoille.\nTupakamarin salmiakilla ollut karmi piti myös oikaista. Karmin yläpuolelta sammaleristeet pois ketjusahalla ja sitten pieni kiilaus alapuolelta. Eiköhän nuo ovet sulkeudu taas seuraavat sata vuotta sujuvasti.\nPutkimieskin on ollut ahkerana ja saanut patteriputket puristeltua nippuun. Ensi viikon aikana loput kytkennät teknisessä tilassa ja sitten saadaan lämmöt päälle.\nViime viikkoina remppa on edennut hissun kissun. Seinien levytystä on jatkettu ja putkimieskin on ollut paikalla sillointällöin.\nSään lauhtuminen kuorrutti puut ja rakennukset valkoiseen huurteeseen.\nTallin piti siiivota myös, että saatiin pojjaan auto talvehtimaan katon alle.\nPorstuan seinät levytetty!. Nyt ei ole enää kesken mitään paikkaa, joka estäisi lämmitysputkien vedon.\nOnhan se putkimieskin käynyt pätkitellen. Muutamat putkivedot on jo paikoillaan.\nRossipohjan tarkistusaukkoon tein lämpöeristetyn luukun. 10 senttiä selluvillalevyä eristeeksi ja tietysti muutama hesarin aukeama jälkipolville luettavaksi.\nTänä viikonloppuna jatkettiin yläaulan seinien levyttämistä. Aikaa vievin homma oli hirren rakojen tilkitseminen. Työtaso portaikon päälle saatiin parista lankusta ja parista kuormalavasta\nViimeistä levyä porrasaukon yläosiin.\nViimeinen pala vielä, ja niin on ulkoseinät levytetty.\nLähettänyt JussiP klo 21.57 Ei kommentteja:


Liiketoiminnan jatkuvuus ja tietoturva - 2ns\nLiiketoiminnan jatkuvuus sekä toipumissuunnitelmat ovat välttämättömiä jokaiselle yritykselle. Niiden avulla yritys kykenee jatkamaan toimintaansa poikkeuksellisissa tai epäsuotuisissa olosuhteissa, kun jokin sen ydinliiketoimintaprosesseista on vaarantunut.\nAjankohtaisena esimerkkinä yllättävästä ja akuutista liiketoiminnan jatkuvuuteen vaikuttavasta asiasta on koronavirus. Epidemia on yrityksillä, toimialasta huolimatta, nostanut riskiä esimerkiksi työvoiman saatavuudesta. Mikäli tartuntojen määrä jatkaa Suomessa kasvuaan, tulee myös yhä useampi ihminen olemaan sairaslomalla tai viranomaisten asettamassa karanteenissa, jolloin ei myöskään työpaikalle voi saapua. Tämän riskin kasvaessa on hyvä muistuttaa yrityksiä liiketoiminnan jatkuvuuden hallinnasta sekä kyvystä toimia epäsuotuisissa tai poikkeuksellisissa olosuhteissa.\nNykyisenkaltaisiin epidemioiden aiheuttamiin akuutteihin tilanteisiin tulisi jokaisen yrityksen varmentua sillä, että etätyöskentelyratkaisut toimivat ja henkilöstölle on mahdollistettu etätyöskentely aina kun se vain on mahdollista. Nykypäivänä hyvänä lähtökohtana tulisi olla, että työskentely tulisi mahdollistaa mistä tahansa, ellei siihen ole selkeitä esteitä – kuten esimerkiksi työntekijän läsnäolon pakollisuus, turvallisuusseikat tai fyysisesti tietyssä paikassa olevat laitteistot. Työntekijöille tulisi myös painottaa näin influenssakaudella etätöitä aina kuin se on järkevästi mahdollista.\nLaajemmassa mittakaavassa jokaisella yrityksellä tulisi olla liiketoiminnan jatkuvuussuunnitelma. Tämä tarkoittaa sitä, että yritys on suunnitellut, miten se kykenee selviytymään tilanteissa, jossa jokin sen ydinliiketoimintaprosesseista on häiriintynyt tavalla tai toisella. Tämä voi esimerkiksi tarkoittaa merkittävää henkilöstön puutetta, kriittisten järjestelmien alhaalla oloa tai kriittisen toimipisteen tulipaloa. Näille tunnistetuille poikkeusoloille tulisi luoda myös toipumissuunnitelma, miten yritys pyrkii palautumaan normaaliin tilaan mahdollisimman pienin tappioin. Tietenkään kaikissa tilanteissa, kuten esimerkiksi erilaisten epidemioiden yhteydessä, toipuminen ei ole ainoastaan yrityksestä itsestään kiinni. Esimerkin tilanteessa tulisi varmentaa yrityksen kyky toteuttaa minimimäärä toiminteita, jotta ydinliiketoimintaprosessit toimivat edelleen – vaikkakaan eivät toimisi niin tehokkaasti. Liiketoiminnan jatkuvuussuunnitelma poikii puolestaan toipumissuunnitelmat eri järjestelmille ja resursseille kriittisyyden mukaan. Näiden avulla organisaatio kykenee palautumaan epäsuotuisista olosuhteista mahdollisimman tehokkaasti.\nTietoturvan merkitys liiketoiminnan jatkuvuudessa\nLiiketoiminnan jatkuvuus on myös hyvä suunnitella tietoturvaa silmällä pitäen. Vaihtoehtoiset prosessit poikkeustilanteiden aikana eivät saisi vaarantaa organisaatiota uusille uhkille. Esimerkiksi olisi varmennettava, että työntekijöille tarjottavat etätyömahdollisuudet ovat riittävän turvalliset eivätkä altista organisaatiota uusille uhkille. Tämä puolestaan tarkoittaa esimerkiksi teknisiä ratkaisuja, kuten mahdollisesti VPN:n käyttöönottoa, jos tarvittavat järjestelmät ovat organisaation sisäverkossa tai halutaan mahdollistaa työntekijöille turvallinen yhdyskäytävä organisaation verkon kautta julkiseen Internetiin. Tämän lisäksi työntekijöitä täytyy ohjeistaa esimerkiksi työvälineiden turvallisesta käytöstä omien toimitilojen ulkopuolella ja mitä mahdollisia uhkia siihen liittyy. Vastaavat asiat täytyy miettiä myös muiden poikkeustilanteiden varalta, mikäli päädytään käyttämään vaihtoehtoisia toimintatapoja poikkeustilanteiden aikana.\nPilvipalveluiden käytön yhteydessä tulee toipumissuunnitelman ohessa suunnitella toimintatavat, joita voidaan käyttää, jos yrityksen kannalta kriittinen palvelu ei ole saatavilla. Näissä palveluissa haasteena on se, että saatavuus ei aina ole itse yrityksestä kiinni, vaan kyse voi olla monikansallisesta pilvipalveluntarjoajasta. Tällöin pitäisi miettiä, miten pilvipalvelu voidaan korvata tilapäisesti tai kokonaan. Tämä voi esimerkiksi olla vaihtoehtoinen sovellus tai jopa manuaalinen prosessi. Yritysten tulisi aina muistaa, vaikka pilvipalveluiden osalta ylläpito ja hallinta onkin usein ulkoistettu pilvipalvelun tuottajalle, mahdolliset riskit esimerkiksi käyttökatkoista tai tietomurroista kantaa palvelua käyttävä yritys itse. Tästä syystä vaihtoehtoiset toimintatavat tulisi miettiä, koska itse yritys harvoin voi vaikuttaa pilvipalvelun hallintaan.\nMikäli yrityksesi tarvitsee apua liiketoiminnan jatkuvuussuunnitelman suunnittelemisessa tai toipumissuunnitelmien tekemisessä, ota meihin yhteyttä, autamme mielellämme.\nJuho Ranta (CISA, CISM, CISSP, CRISC) on 2NS:n teknologiajohtaja ja yksi yrityksen perustajista. Juholla on mittava kokemus organisaatioiden tietoturvan kehittämisestä ja hänen erityisosaamiseensa kuuluvat tekninen sekä hallinnollinen tietoturva.\nKoronaviruksen varjolla mittavasti sähköpostihuijauksia ympäri maailman


FIFA 12:ssa uusi Football Club -ominaisuus | Livegamers\nFIFA 12:ssa uusi Football Club -ominaisuus\nEA Sports esitteli E3-messuilla jalkapallopelisarjansa vuosipäivityksen uutta Football Club -ominaisuutta.\nFootball Club on uusi FIFA 12 -pelin ja internetyhteyden mahdollistama ominaisuus, jonka ideana on tuoda maailman jalkapallofanit yhteen. Football Club tarjoaa pelaajille jatkuvasti tuoretta futismaailman sisältöä ja mahdollistaa peliseuran löytämisen maailman ympäri.\nMatt Bilbey, EA:n varapääjohtaja ja FIFA-sarjan pääjohtaja sanoi seuraavaa:\n– FIFA-sarjan pelejä netissä pelaavat miljoonat fanit ovat tahollaan osoittaneet, että syvälliselle jalkapallokokemuksella on rakkaudesta lajiin johtuvaa loputonta kysyntää. EA SPORTS Football Club on uusi sosiaalinen kokemus, joka tuo maailman jalkapallofanit yhteen ja samalla viihdyttää heitä ennen näkemättömällä tavalla.\nFIFA 12:ssa pelaajien kehitystä mitataan jatkuvasti. Jokaisella kauden aikana käytävällä ottelulla on merkitystä. Kokemuspisteillä noustaan tasoissa ja kasvatetaan omaa statusta. Myös ystäviensä saavutuksia ja uusia haasteita sekä tapahtumia voi seurata EA:n omalla easportsfootball.com -internetalasivulla. Saavutuksensa ja menestyksensä voi jakaa helposti sosiaalisten palveluiden kuten Facebookin kautta.\nFootball Clubin avulla EA SPORTS pyrkii myös syventämään pelaajien suhdetta suosikkijoukkueeseensa. Support Your Club -pelimuodon avulla pelaajat pystyvät kamppailemaan oman suosikkinsa väreissä yrityksenään nostaa joukkueensa huipulle. Virtuaaliset sarjataulukot nollataan viikottain, minkä on tarkoitus lisätä jännitystä ja uudelleenpelausarvoa entisestään.\nFanien iloksi uusi toiminto mahdollistaa myös oikean maailman otteluiden ja jännittävien hetkien uudelleen elämisen. Lisäksi Football Clubin parissa työskentelee omistautunut tiimi, jonka tarkoituksena on pitää peli tuoreena ja ajankohtaisena.\nFootball Club -palvelu ei tule maksamaan lisähintaa pelin ostaneille. Palvelu käynnistyy Xbox 360:llä, Playstation 3:lla sekä PC:llä heti julkaisun yhteydessä tänä syksynä. Lisäksi peli itsessään julkaistaan myös Playstation 2:lle, Nintendo 3DS:lle, PSP:lle, iPhone:lle, iPadille sekä iPodille.


Mitä jos et olekaan syyllinen kehoosi? — Saga Raippalinna\nKirjoitus on kirjoitettu kehopositiviisuuden hengessä pääasiassa ylipainoisuuteen liittyen. Se kuitenkin pätee aivan mihin tahansa muuhunkin kehomuotoon, jossa ihminen kokee itsensä kurjaksi. Minun viestini on: lopeta se! Lopeta se nyt heti.\n“Mitä jos olisitkin armollinen itsellesi, rakastaisit itseäsi ja hyväksyisit sen, että muut osaavat toisinaan olla aika idiootteja?”\nOlen ollut masentunut siitä viisivuotiaasta kolkytviisivuotiaaseen asti. Syömishäiriö napsahti päälle eskarissa ja dissosiaatiohäiriö on tullut rinnalla koko matkan. Minä olen ollut se kliseinen lihava. Olen ollut se itsetuhoinen lihava.\nSelvisi että en olekaan kliseinen lihava.\nSiihen on syynsä miksi ihminen syö. Siihen on syy miksi masentaa. Se ei ole ruoka eikä se ole masennus, ne syyt on syvemmällä.\nMenin lääkäriin uupuneena ja puuskahdin että taidan olla masentunut. Minulle annettiin kaksi viikkoa sairaslomaa joka venyikin kolmeksi kuukaudeksi ja istutettiin terapeutin eteen puhumaan masennuksestani. Hyvin yksiulotteinen maailmani lihavuudesta ja kyvyttömyydestä masentuneena ihmisenä kokikin keikautuksen kun ymmärsin sen määrän työtä mitä teen yhden ainoan arkipäivän kohdalla. Miten masennuksen alta löytyikin syitä olla masentunut, kyvyttömyyden alta löytyi syitä olla uupunut ja hapuileva, lihavuuden alta löytyi syitä miksi olen lihava. Ihan vihjeenä, ne syyt eivät olleet että olen laiska ja ahne.\nTehdäänpä testi, keskitä mielesi ja häädä pois häiriötekijät. Puhdista ajatuksesi ylimääräisestä ja hengitä syvään. Sitten kysy itseltäsi tämä kysymys: Miksi minä olen lihava?\n“Miten masennuksen alta löytyikin syitä olla masentunut, kyvyttömyyden alta löytyi syitä olla uupunut ja hapuileva, lihavuuden alta löytyi syitä miksi olen lihava. ”\nJos vastauksesi alkoi jotenkin niin että No koska minä aina, tai no koska minä vaan, uskallan epäillä että kyseessä on jokin muu syy. Koska sinä aina ja koska sinä vaan eivät ole syitä sille miksi olet tässä, vaan ne ovat seurauksia. Ei kukaan halua olla lihava vain koska olisi lihava, eikä kukaan muutu lihavaksi vain koska lihoo. Syöminenkään ei ole ratkaisu, sillä ihminen syö ravinnokseen sekä muun muassa tunteisiin. Jos minä olen ollut vahvasti syömishäiriöinen 30 vuotta, on hyvin todennäköistä ettet sinäkään ihan näe kaikkia syitä syömisellesi tai syömättömyydellesi. En nimittäin usko sitäkään että lihavat ihmiset olisivat pelkkiä syöppöjä. Maailma ei mene niin mustavalkoisena eteenpäin, eikä kukaan ole syyllinen lihavuuteensa.\nAi miksi ei ole? No ensinnäkin siksi että lihavuuteen on ihan yhtä monta syytä kuin on lihaviakin. On suoranainen vale väittää että se johtuisi vain jostakin niin pienestä asiasta kuin yksittäinen elämäntavan muutos, sillä se elämäntapa muuttuu jonkin seurauksena. Älä jää tuijottamaan oiretta vaan etsi syytä.\nToisekseen, lihavuus ei ole mikään tila josta kenenkään tulisi olla toiselle tilivelvollinen. Toistan: lihavuus ei ole mikään peruste kokea syyllisyyttä kenellekään muulle kuin ehkä korkeintaan itselleen ja sekin on turhaa, kuormittavaa ja tarpeetonta. Sinä et ole velkaa kenellekään, sinä et ole luvannut mitään kenellekään ja jos joku sinulta jotain sellaista vaatii niin arvaapa mitä, se ongelma ei ole sinussa vaan hänessä. Lakkaa syyllistymästä jostakin, joka on toisen ihmisen elämää.\nMitä jos kaikki tämä ei olisikaan sinun syytäsi?\n“Älä jää tuijottamaan oiretta vaan etsi syytä ja lakkaa syyllistymästä jostakin joka on toisen ihmisen elämää.”\nMitä jos sinun elämäsi ei olisikaan huono siksi että olet lihava vaan koska muut tekevät siitä kynnyskysymyksen?\nMitä jos palaisit sinne kehoosi, ottaisit sen omaksesi ja seisoisit omilla jaloillasi huutaen: NYT RIITTÄÄ. Mitä jos olisitkin armollinen itsellesi, rakastaisit itseäsi ja hyväksyisit sen, että muut osaavat toisinaan olla aika idiootteja?\nNewer PostHamstraaminen ja luopuminen on aivan yhtä tärkeää\nOlder PostKarkkitakki ja muuta herkullista


Dave Cad - MagnumLive | Tubettajat\nEtusivu » Esiintyjät ja ohjelmat » Tubettajat »\tDave Cad\nDave Cad on brittiläinen vaikuttaja, joka on hurmannut suomalaiset ja kansainväliset seuraajansa positiivisella persoonallaan, sekä mainiolla huumorintajullaan. Dave tunnetaan parhaiten videoista, joilla hän testailee suomalaisia ruokia ja pohtii kulttuurieroja saarivaltion ja Suomen välillä. Monet hänen seuraajistaan sanovatkin, että Dave on ”suomalaisempi kuin monet täällä syntyneet”.\nDave on aikaisemmin ollut osana mm. Tubecon 2018 Canonin tapahtumaa (Tubewalk), ja sanavalmiin sekä iloisen persoonansa vuoksi hän sopii loistavasti tapahtumiin niin esiintyjäksi kuin juontajaksi.\n18-34-vuotiaat, seuraajista 44 % miehiä, 56 % naisia


Most Popular Poikani Kevin Videos - Metacafe\nResults for: poikani kevin Search Results\nPoikani Kevin on Lynne Ramsayn ohjaama emotionaalisesti latautunut trilleri, joka perustuu Lionel Shriverin koskettavaan ja rankkaan romaaniin. Elokuvan pääosassa nähdään Tilda Swinton (Orlando, Michael Clayton). Eva (Swinton) siirtää kunnianhimonsa ja uransa sivuun synnyttääkseen poikansa Kevinin (Miller). Äidin ja pojan välinen suhde on vaikea alusta saakka. 15-vuotiaana Kevin tekee jotain käsittämätöntä ja anteeksiantamatonta. Eva joutuu painimaan oman surunsa ja syyllisyydentuntonsa kanssa. Rakastiko hän koskaan poikaansa? Ja kuinka paljon Kevinin teosta on hänen syytään?


Rikoslaki ja päihteet\nSuomen rikoslain mukaan rangaistusvastuun edellytyksenä on, että rikoksen tekijä on teon hetkellä täyttänyt viisitoista vuotta, ja että tekijä on syyntakeinen. Lain mukaan päihteiden käyttöä ja päihtymystä, johon tekijä on saattanut itse itsensä, ei oteta syyntakeisuusarvioinnissa huomioon, ellei siihen ole erityisen painavia syitä.\nRikoksentekijän päihtymyksen merkitystä arvioidaan syyntakeisuusarvioinnissa. Rikoksen tekijä voi olla syyntakeinen, jolloin hän toimii täydessä ymmärryksessä, alentuneesti syyntakeinen taikka syyntakeeton. Syyntakeeton henkilö ei kykene rikoksen tekohetkellä mielisairauden, syvän vajaamielisyyden tai vakavan mielenterveyden tai tajunnan häiriön vuoksi ymmärtämään tekonsa tosiasiallista luonnetta tai sitä, että teko on oikeudenvastainen.\nRikoslain lähtökohta on se, että päihtymystä tai muuta tilapäistä tajunnan häiriötä, johon tekijä on itse saattanut itsensä, ei oteta huomioon, kun rikoksen tekijän syyntakeisuutta arvioidaan. Päihtymys voidaan kuitenkin lain mukaan ottaa huomioon, mikäli siihen on erityisen painavia syitä. Esimerkiksi pitkäaikainen alkoholin tai muiden päihteiden väärinkäyttö voi johtaa mielenterveyden häiriöön, ja näin ollen olla painava syy joka huomioidaan syyntakeisuusarvioinnissa.\nLain sanamuodosta ilmenee se, ettei päihtymystä oteta huomioon arvioinnissa silloin, kun tekijä on itse saattanut itsensä päihtymystilaan. Näin ollen itse hankittu päihtymistila ei pääsääntöisesti vähennä rangaistusta. Tilanne on erilainen silloin, kun tekijä on tietämättään saanut elimistöönsä alkoholia tai huumausainetta. Tällöin päihtymys voidaan katsoa syyntakeisuutta vähentäväksi seikaksi rangaistusta määrättäessä.


Suomalaisena Virossa: huhtikuuta 2015\nLähettänyt Tiina Linkama klo 13.34 2 kommenttia:\nYksin Italiassa, osa 45: Sienan Piazza del Campo ja Il Palio\nSienan keskusaukio Piazza del Campo on koko sienalaisen elämän keskus. Kyse on suuresta simpukanmuotoisesta aukiosta, johon Sienan kolme kukkulaa, Castellare, San Martino ja Camollia viettävät. Aukio toimi jo 1200-luvulla torina. Vuonna 1349 se katettiin punaisilla katukivillä, jotka muodostavat kalanruotokuvion. Aukio on jaettu yhdeksään sektoriin, jotka viittaava symbolisesti Sienan suuruuden ajan (1292-1355) yhdeksään hallintopiiriin (Noveschi). Aukion reunalla sijaitsee Palazzo Pubblico, kaupungintalo, joka on yhä alkuperäisessä toiminnassa. Palazzo Pubblicon kyljessä sijaitsee kaikkialle näkyvä Torre del Magnia, joka on auki vierailijoille.\nPiazza del Campo toimii sienalaisten olohuoneena. Jos myös turistien kokoontumispaikkana.\nToisin kuin monissa muissa Italian kaupungeissa, Sienan keskusaukion reunalla ei ole kirkko vaan kaupungintalo.\nHalukkaat ja hyväjalkaiset voivat kiivetä Torre del Magniaan\nAukion sanotaan olevan yksi koko Euroopan hienoimmista keskiaikaisista aukiosta.\nTorre del Magnian kello kertoo että vierailin aukiolla 23.9.2014 kello 15.17.\nTorin ympärille levittäytyvät kymmenet kahvilat ja ravintolat\nIlmakuvasta näkyy hyvin Piazza del Campon muoto ja yhdeksän eri sektoria. Kuva netistä, http://www.secrettuscanyweddings.com-saitilta\nKaksi kertaa vuodessa, heinäkuun toisena ja elokuun kuudentenatoista päivänä Piazza del Campo muuttuu suureksi hippodromiksi. Kyse on Sienan kuuluisimmasta tapahtumasta, Il Paliosta, ratsastuskilpailusta.\nIl Palion sanotaan olevan maailman vanhin yhä järjestettävä kilpailutapahtuma. Ensimmäisen kerran se mainitaan historiankirjoissa vuonna 1238, lähes 800 vuotta sitten. Sen seuraaminen kuuluu jokaisen sienalaisen elämään, ja vaikka kilpailu houkuttaa myös turisteja kaupunkiin, on se silti ehdottomasti italialainen ja erityisesti sienalainen tapahtuma, jossa eri kaupunginosat mittelevät keskenään voitosta.\nPalio nyt - kuva netistä, Sienan matkailusivuilta (bugbog travel)\nPalion ratsastajia - kuva netistä, Sienan matkailusivuilta (bugbog travel)\nVaikka Siena on jumalaisen kaunis kaupunki, en käytä enempää aikaa sen tutkimiseen. Ajatukseni askartelevat jo huomisessa. Palaan Piazza del Campolta takaisin hotellille, istun hetken parvekkeella hiljalleen pimenevää Sienan iltaa ihaillen. Jatkan sähköpostikirjeenvaihtoa AirBnB:n kanssa. Tutkin seuraavan päivän juna-aikatauluja Orvietoon.\nDuomo hotellin parvekkeelta nähtynä\nSienan Pyhä Katariina näkyy parvekkeelleni, joka keskirivissä toinen oikealta\nIllan lopuksi käyn vielä syömässä illallisen tutuksi tulleessa lähiravintolassa. Kirjoittelen päiväkirjaa ja mietin sitä miten nopeasti asiat muuttuvat. Vielä eilen kuvittelin huomenna palaavani Roomaan. Nyt olenkin lähdössä Umbriaan.\nYö koittaa, menen nukkumaan. Pyhä Katariina valvoo untani. Duomo häviää pimeyteen. Huomenna koittaa päivä uusi. Ja uudet haasteet ja seikkailut.\nPyhä Katariina parvekkeeltani nähtynä\nLähettänyt Tiina Linkama klo 11.50 3 kommenttia:\nTunnisteet: AirBnB, Il Palio, Italia, matkakertomus, Orvieto, Piazza del Campo, Siena, Sienan duomo, Sienan Pyhä Katariina, Torre del Magnia, Umbria\nLähettänyt Tiina Linkama klo 17.38 4 kommenttia: